ইরানে ক্ষেপণাস্ত্র হামলা চালিয়েছে ইসরায়েল
ইরানের ভূখণ্ডে ক্ষেপণাস্ত্র হামলা চালিয়েছে ইসরায়েল। পশ্চিম এশিয়ার এই দেশটির ইসফাহান শহরে বিস্ফোরণের শব্দও শোনা গেছে।
দুই মার্কিন কর্মকর্তা বিষয়টি বিবিসিকে নিশ্চিত করেছেন।
এপির খবরে বলা হয়েছে, ইরানের রাষ্ট্রীয় সংবাদমাধ্যমের তথ্য অনুযায়ী, বেশ কয়েকটি শহরে ফ্লাইট চলাচল স্থগিত করা হয়েছে।
ইরানের রাষ্ট্রীয় টেলিভিশন দেশটির ইসফাহান শহরে বিস্ফোরণের খবর জানিয়েছে। তাদের প্রতিবেদনে বলা হয়েছে, ইসফাহানের ওপর তিনটি ড্রোন ভূপাতিত করা হয়েছে। ইসফাহানের আকাশে তিনটি ড্রোন দেখা যাওয়ার পর বিমান প্রতিরক্ষা ব্যবস্থা "আকাশেই ড্রোনগুলোকে ধ্বংস করেছে"।
এর আগে, গত শনিবার ইসরাইলে ড্রোন ও ক্ষেপণাস্ত্র হামলা চালায় ইরান। পরে এর কড়া জবাব দেওয়ার হুঁশিয়ার দিয়েছিল ইসরায়েল প্রশাসন। যুক্তরাষ্ট্র ও বেশ কয়েকটি ইউরোপীয় দেশ ইসরায়েলকে পাল্টা হামলা না চালানোর জন্য আহ্বান জানালেও ইসরায়েল এই আহ্বান উপেক্ষা করে স্থানীয় সময় আজ শুক্রবার ভোরে ইরানে ক্ষেপণাস্ত্র হামলা চালাল।

ইরানের ভূখণ্ডে ক্ষেপণাস্ত্র হামলা চালিয়েছে ইসরায়েল। পশ্চিম এশিয়ার এই দেশটির ইসফাহান শহরে বিস্ফোরণের শব্দও শোনা গেছে।